Abrid i d-tewwi tmeṭṭut deg wannar udyiz ur yelli ara d ushil, xas ulama deg wakud n tetrarit, assaɣ gar tlawin d tmedyazt di tmetti taqbaylit armi d iseggasen n 60 i iwala cwiṭ n ubiddel, xas ulamma ur tbeddel ara tmedyazt-a s wudem alqayan seg wakud-a, maca yeldi-d tiḍwiqin cwiṭ cwiṭ i tlawin deg taɣult n ccna: Ḥnifa, Crifa, Newwara, Malika domran, Ǧamila, Karima,atg, war ma nettu tiyaḍ. Ticennayin-a am yirgazen, ḍefrent abrid n ccna anemmani (individuel), gezment assaɣ n tegrawin, akken ad d-banenti yiman-nsent, dɣa amek i d-nebder ismawen-nsent, d wigi kan i d-mmalent ur d-seddawent ara isem n twacult, ulac aseddu n uẓar iziɣer neɣ ajinyuluji (le genologie).